Малі Селменці

Малі́ Се́лменці (мад. Kisszelmenc, рум. Mali Selmenți, словен. Malé Slemence, пол. Mali Sełmenci, укр. Малі Селменці) — село у Ужгородьскому районови, Закарпатьской области, Украйины.

 Назва 
У 1995 році назву села Солонці было перемінено на Малі Селменці.

 Ґеоґрафія 
Село є єдным из крайньых западных населеных пунктӯв Украйины. Далина до Ужгорода становить близко 16 км и проходить автопутём Т 0702. Из 2005. року у селі фунґує пункт пропуска «Малі Селменці» на граници из Словеньском. Из  словеньского бока находить ся пункт пропуска «Великі Селменці», у окресови Михаловці, Кошицькый край, на автопутёви містного значеня як ити до Велькых Капушан.

 Історія 
Село первый раз ся споминать у XII. сторочови ге мала улиця.

У XIII–XV. сторочах село изнамоє у письменных жрідлах пуд назвами: «Scelemencz», «Zelemencz», «Kis Zelmencz». У 1427. році село обложено уд 9 порт. У XVI. сторочови у Малых Селменцях проживала леш шляхта тай желярі. У 1599. році туй находила ся дас 6 селяньськых ґаздӯвств тай садиба пана. Из 1588. року у селі дійствує костел, у якому проповідовали протестантьскі пресвітеры.

У 1715. році у Малых Селменцях проживало 2 желярьскі файты. Костел опъят став католицькым. Жрідла XVIII. стороча удносять Малі Селменці до мадярьскых сіл.

До 1946. року Селменці были єдным селом, якоє принадлежало до Велькокапушаньского окреса Словеньска, у 1946. році село было розділено миже СССР и Чехословеньском, бӯлша часть, Вельке Слеменце лишила ся у Словеньску.

У 1946. році присілок села Селменці уділено у сан уддільного села «Малі Селменці».

 Обывательство 
У селі на 2001 рӯк живе 200 людий, из них подля языка:

Украйиньскый — 92,5%

Мадярьскый — 7,5%

 Ныні 
По другый бӯк граници находить ся пункт пропуска «Великі Селменці», у окресови Михаловці, Кошицькый край, на автопутёви містного значеня як ити до Великых Капушан.

Словеньскый режисер Ярослав Войтек здойняв документальный фільм за історичну абсурдность граници. 72-минутный фільм «Границя» (Hranica) быв знятый миже 2001 тай 2007 роками. На 13. Миженародному фестивалёви документалного кіно Jihlava фільма было присуждено ліпшу премію выходноевропейського кіно.https://www.film.ru/movies/granica-2

 Туристичны міста 

 из словеньского боку находить ся пункт пропуска «Великі Селменці»

католицька цирьков 1588 року.

 Иппен позерайте 

 Великі Селменці

 Удкликованя 
Катеґорія:Села Закарпатьской области
Катеґорія:Села
Катеґорія:Села подля краины
Катеґорія:Села Україны
Катеґорія:Мадярьскі села на Украйині
Катеґорія:Населены пункты
Катеґорія:Населены пункты подля країны
Катеґорія:Населены пункты подля алфавиту
Катеґорія:Населены пункты Украины
Катеґорія:Населены пункты Закарпатской области